CELEX: 62018CA0607
Language: sl
Date: 2020-05-14 00:00:00
Title: Zadeva C-607/18 P: Sodba Sodišča (sedmi senat) z dne 14. maja 2020 – NKT Verwaltungs GmbH, prej nkt cables GmbH, NKT A/S, prej NKT Holding A/S/Evropska komisija (Pritožba – Konkurenca – Omejevalni sporazumi – Evropski trg podmorskih in podzemnih električnih kablov – Razdelitev trga v okviru projektov – Globe – Pravica do obrambe – Uredba (ES) št. 1/2003 – Člen 27(1) – Skladnost med obvestilom o ugotovitvah o možnih kršitvah in spornim sklepom – Dostop do spisa – Enotna in trajajoča kršitev – Dokazno breme – Izkrivljanje trditev in dokazov)

20.7.2020   
            
            
               SL
            
            
               Uradni list Evropske unije
            
            
               C 240/7
            
         
      Sodba Sodišča (sedmi senat) z dne 14. maja 2020 – NKT Verwaltungs GmbH, prej nkt cables GmbH, NKT A/S, prej NKT Holding A/S/Evropska komisija
      (Zadeva C-607/18 P) (1)
      
      (Pritožba - Konkurenca - Omejevalni sporazumi - Evropski trg podmorskih in podzemnih električnih kablov - Razdelitev trga v okviru projektov - Globe - Pravica do obrambe - Uredba (ES) št. 1/2003 - Člen 27(1) - Skladnost med obvestilom o ugotovitvah o možnih kršitvah in spornim sklepom - Dostop do spisa - Enotna in trajajoča kršitev - Dokazno breme - Izkrivljanje trditev in dokazov)
      (2020/C 240/08)
      Jezik postopka: angleščina
      
         Stranke
      
      
         Pritožnici: NKT Verwaltungs GmbH, prej nkt cables GmbH, NKT A/S, prej NKT Holding A/S (zastopnika: M. Kofmann in B. Creve, advokater)
      
         Druga stranka v postopku: Evropska komisija (zastopniki: H. van Vliet, S. Baches Opi in T. Franchoo, agenti)
      
         Izrek
      
      
                  1.
               
               
                  Točka 1 izreka Sodbe Splošnega sodišča Evropske unije z dne 12. julija 2018, NKT Verwaltungs in NKT/Komisija (T-447/14, neobjavljena, EU:T:2018:443), se razveljavi v delu, v katerem je v njej Splošno sodišče zavrnilo tožbo družb NKT Verwaltungs GmbH in NKT A/S za razglasitev ničnosti Sklepa Komisije C(2014) 2139 final z dne 2. aprila 2014 v zvezi s postopkom na podlagi člena 101 [PDEU] in člena 53 Sporazuma EGP (Zadeva AT.39610 – Električni kabli) v delu, v katerem je v tem sklepu ugotovljeno, da sta ti dve družbi odgovorni za kršitev člena 101 PDEU in člena 53 Sporazuma o Evropski gospodarski skupnosti z dne 2. maja 1992, in v delu, v katerem se ta kršitev nanaša, prvič, na ravnanja, povezana s prodajo v državah, ki ne spadajo v Evropsko unijo ali v Evropski gospodarski prostor (EGP), drugič, na kolektivno zavrnitev dobav pribora in tehnične pomoči konkurentom, ki niso sodelovali v omejevalnem sporazumu, in, tretjič – glede obdobja od 3. julija 2002 do 21. novembra 2002 – na dodeljevanje projektov v zvezi s podzemnimi električnimi kabli v EGP.
               
            
                  2.
               
               
                  Točka 1 izreka Sodbe Splošnega sodišča Evropske unije z dne 12. julija 2018, NKT Verwaltungs in NKT/Komisija (T-447/14, neobjavljena, EU:T:2018:443), v delu, v katerem je v njej Splošno sodišče zavrnilo predlog družb NKT Verwaltungs GmbH in NKT A/S za znižanje globe, ki jima je bila naložena, in točka 2 izreka te sodbe se prav tako razveljavita.
               
            
                  3.
               
               
                  V preostalem delu se pritožba zavrne.
               
            
                  4.
               
               
                  Sklep C(2014) 2139 final se razglasi za ničen v delu, v katerem je v njem ugotovljeno, da sta družbi NKT Verwaltungs GmbH, prej nkt cables GmbH, in NKT A/S, prej NKT Holding A/S, odgovorni za kršitev člena 101 PDEU in člena 53 Sporazuma o Evropskem gospodarskem prostoru z dne 2. maja 1992, v delu, v katerem se ta kršitev nanaša, prvič, na ravnanja, povezana s prodajo v državah, ki ne spadajo v Evropsko unijo ali v Evropski gospodarski prostor (EGP), drugič, na kolektivno zavrnitev dobav pribora in tehnične pomoči konkurentom, ki niso sodelovali v omejevalnem sporazumu, in, tretjič – glede obdobja od 3. julija 2002 do 21. novembra 2002 – na dodeljevanje projektov v zvezi s podzemnimi električnimi kabli v EGP.
               
            
                  5.
               
               
                  Globa, ki je bila družbama NKT Verwaltungs GmbH, prej nkt cables GmbH, in NKT A/S, prej NKT Holding A/S, naložena v členu 2(e) Sklepa C(2014) 2139 final se določi na 3 687 000 EUR.
               
            
                  6.
               
               
                  Družbi NKT Verwaltungs GmbH in NKT A/S ter Komisija nosijo svoje stroške v postopku na prvi stopnji in v pritožbenem postopku.
               
            
         (1)  UL C 427, 26.11.2018.